**Obec Nemce, Lúčna 52, 974 01 Nemce**

**Z á p i s n i c a**

**zo VII. zasadnutia Obecného zastupiteľstva Nemce,**

**konané dňa 17. januára 2012 v Nemciach.**

Prítomní poslanci podľa prezenčnej listiny

**Návrhová komisia :** Libuša Riečanová,

 Alena Samuelčíková,

 Eva Tóthová

**Overovatelia zápisu:** Mgr. Danka Bugáňová

 Branislav Lichý

**Zapisovateľ** : Andrea Verešová

**Program**

 **1**. **Otvorenie, schválenie programu, voľba návrhovej komisie, určenie**

 **overovateľov zápisnice a zapisovateľa OZ**

 **2. Kontrola uznesení**

 **3. Výpoveď Zmluvy o zriadení spoločného obecného úradu.**

 **4. Prerokovanie Zmluvy o poskytovaní reklamných služieb v zmysle zákona**

 **147/2001 Z.z.**

 **5. Zmena v odmeňovacom poriadku poslancov OZ Nemce .**

**K bodu č. 1**. **Otvorenie, schválenie programu, voľba návrhovej komisie, určenie**

 **overovateľov zápisnice a zapisovateľa OZ**

Zasadnutie Obecného zastupiteľstva otvoril starosta obce, ktorý na začiatku privítal prítomných poslancov a oboznámil ich s programom rokovania. Poslanci program rokovania schválili jendomyseľne . Do návrhovej komisie boli jednomyseľne schválení Libuša Riečanová, Alena Samuelčíková, Eva Tóthová. Za overovateľov zápisu Mgr. Danka Bugáňová a Branislav Lichý a za zapisovateľku zápisnice bola určená Andrea Verešová.

**K bodu č. 2. Kontrola uznesení**

Pri kontrole uznesení z ropkovania OZ zo dňa 8. Decembra 2011 bolo konštatované, že uznesenia č. 61 – 75/2011 boli splnené, ako aj uznesenie č. 59/2011 týkajúce sa vykonania inventarizácie majetku obce za rok 2011.

**K bodu č. 3. Výpoveď Zmluvy o zriadení spoločného obecného úradu.**

 Starosta obce informoval poslancov o doručení výpovednej zmluvy o zriadení spoločného obecného úradu č. 40/2003/RURV Mestom Banská Bystrica, ktorej výpovedná lehota končí 31.3.2012. Nový návrh zmluvy, v ktorom Mesto Banská Bystrica žiada ďalšie finančné prostriedky, je pre obec neakceptovateľný a takúto zmluvu nepodpíše. Poslanci zobrali na vedomie výpoveď zmluvy o zriadení spoločného obecného úradu.

Pre rok 2012 by obec podľa novej zmluvy uhrádzala Spoločnému obecnému úradu Banská Bystrica pre oblasť územného a stavebného poriadku viac ako 4.800,- €. Starosta odporučil poslancom uzatvorenie zmluvy o zriadení Spoločného obecného úradu so sídlom v Badíne, kde sú podstatne lepšie podmienky a náklady pre rok 2012 by boli vo výške cca 2.800,- €. Uznesením č. 80/2012 poslanci súhlasili s uzatvorením Zmluvy o zriadení spoločného obecného úradu podľa zák. 369/1990 Zb. o obecnom zriadení v znení neskorších predpisov so sídlom v Badíne na úseku územného plánovania, stavebného poriadku, cestnej dopravy a pozemných komunikácií, vodnej správy, ochrany ovzdušia, ochrany prírody a krajiny od 01.04.2012.

**K bodu č. 4. Prerokovanie Zmluvy o poskytovaní reklamných služieb v zmysle zákona**

 **147/2001 Z.z.**

Poslanci uznesením č. 81/2012 nesúhlasia s uzatvorením Zmluvy medzi E-S INFO s.r.o. ul. bisk. Királya 3/11 Komárno a obcou Nemce v oblasti reklamy na rok 2012. Obec má samostatnú web stránku a preto nie je potrebné uhrádzať ďalšie finančné prostriedky rôznym firmám na reklamu.

**K bodu č. 5. Zmena v odmeňovacom poriadku poslancov OZ Nemce .**

 Sttarosta obce predložil poslancom návrh na zmenu v odmeňovacom poriadku poslancov OZ Nemce. Vzhľadom na náročnosť neustálého prihlasovania a odhlasovania poslancov do sociálnej a zdravotnej poisťovni poslanci súhlasili s výplatou základných odmien vždy polročne v najbližšom výplatnom termíne obce.

 Nakoľko bol program rokovania vyčerpaný, poďakoval sa starosta obce prítomným za účast a rokovanie OZ ukončil.

**Zapísala:**  Andrea Verešová

**Overovatelia zápisu:** Mgr. Danka Bugáňová ......................................

 Branislav Lichý ......................................